Beretning om virksomheten 2006-2007
Innhold
Beretning om virksomheten 2006-2007	1
1.1 Arbeidsperioden	1
1.2 Styrets sammensetning	1
1.3 Redaksjonsruten	2
1.4 Medlemsmassen	2
1.5 Intern møtevirksomhet	2
1.6 Isetten:	2
1.7 Økonomi	3
1.8 Medlemsmøter	3
2 Aktiviteter og arbeidsoppgaver	3
2.1 Individuell opplæringsbiten	3
2.2 Brukerringen	3
2.3. Hjelpemiddelutstilling	3
2.4 Nettportal og E-postlister	3
2.5 Profilering/markedsføring	4
3 Avslutning	4

1 Organisasjon og organisering

	1.1 Arbeidsperioden
Beretningen gjelder for perioden 20.01.06 – 20.01.07

	1.2 Styrets sammensetning
Leder:  Einar Fagerheim
Nestleder: Egil Berggren
Sekretær: Lise Bakkan
Varasekretær: David Hole
Kasserer: Dagfinn Sæther
Varamedlem: Bjørn Lindefjeld
Varamedlem: Vidar Bentsen

Revisor: Jens Erik Johansen
Vararevisor: Torleif Kahrs

	1.3 Redaksjonsruten

Midlertidig redaktør: Kari Larsen

Redaksjonsmedlem: Egil Berggren, 
Redaksjonsmedlem: Berit Lunde

	1.4 Medlemsmassen
Det er nå kun tillatt med individuelle personlige medlemskap. Ved utgangen av 2006 hadde ISE 221 medlemmer (253 i 2005).  Ved innkreving av kontingenten for 2006 var det  ca 40 stk. som valgte å gå ut av organisasjonen. Den vanligste begrunnelsen var: «Jeg får ikke noe igjen for å være medlem i ISE» Heldigvis har vi fått noen nye medlemmer også men totalt har vi altså blitt færre. På   e-postlista vår er det fremdeles ca. 100 medlemmer. 

	1.5 Intern møtevirksomhet
Det er avholdt 14 styremøter og behandlet 68 saker i løpet av perioden. Tilsvarende tall for 2005 var 9 og 37. Møtene er avholdt pr. telefon. Styret har selv satt opp telefonmøtene, og på den måten spart driftsutgifter. Styreprotokollen ble etter hvert møte raskt lagt ut på styrelista til godkjenning.

På den måten ble den en nyttig huskeliste og et godt arbeidsredskap. Dette stilte store krav til vår sekretær. 

Ser man isolert på antall saker, kan det se ut som om vi har hatt en svært stor aktivitet i 2006 sammenliknet med året før. Men i realiteten er det noen få tunge saker som har gått igjen mange ganger. Blant disse kan nevnes, arbeidet med samlingen på Huseby og endring av internettleverandør.
	1.6 Isetten:
Bladet gis ut på epost, punkt, vanlig skrift og på diskett. Redaksjonen fikk en tung start siden Magne Bolme, allerede i februar, dessverre valgte å trekke seg som redaktør. Kari Larsen tiltrådte som en midlertidig redaktør, men det lot seg ikke gjøre å finne noen ny. Redaksjonskomiteen har ikke akkurat druknet i stoff. Men det har kommet inn nok til å få ut 3 nummer av bladet i perioden. For fremtiden bør det vurderes om man skal bruke litt penger på å honorere bidrag til bladet samt velge varamedlem til redaksjonskomiteen.

	1.7 Økonomi
Vi er fremdeles for få til å få for offentlig driftstilskudd. Derfor fikk vi, som i fjor, kun støtte fra «støtte til tiltak for funksjonshemmede» gjennom Sosial og helsedirektoratet. Der fikk vi kr. 15.000,- (+ kr. 4000,- seint på året) til støtte for å arrangere ei medlemsamling på Huseby 6.-8. oktober. Samlingen gikk med kr. 8000,- i overskudd. I løpet av samlingen ble det undervist i Word, PDF og Internett. 

	1.8 Medlemsmøter

Det har vært 2 medlemsmøter i perioden. Det første var samlingen på Huseby 6.-8. november (se økonomi). Der deltok 21 medlemmer utenom 6 fra styret, 4 instruktører og 2 ledsagere. 

I tillegg blir det ei samling i forbindelse med generalforsamlingen 20.01.07. Der blir temaet mobiltelefoner for synshemmede. Leverandørene er invitert til ei aktiv utstilling.

	2 Aktiviteter og arbeidsoppgaver
	2.1 Individuell opplæringsbiten
ISE har ikke gitt individuell PC-opplæring i denne perioden. Årsaken er dels økonomi og dels kapasitet.
	2.2 Brukerringen
Det er nå 32 medlemmer i brukerringen (33 I 2005). Vi oppfordrer de som ønsker å utveksle erfaringer direkte med andre medlemmer om å melde seg inn.

	2.3. Hjelpemiddelutstilling
Eneste hjelpemiddelutstilling i denne perioden er den holdes like før GF07. Se pt. 1.8.
	2.4 Nettportal og E-postlister
I perioden har styret brukt relativt mye tid på nettløsningene til  ISE. Leverandør av «host» for nettportalen er skiftet fra Agdernett til ServeTheWorld. Listene for hhv medlemmer og styret er flyttet fra Yahoogroups til ServeTheWorld. Disse heter nå «liste@ise.no» og «styre@ise.no». Årsaken til denne endringen er først og fremst bedret stabilitet og enklere administrasjon.

I tillegg er det utarbeidet målsetting for nettstedet «www.ise.no». For at nettportalen skal leve opp til målsettingen må den endres litt og derfor er det utarbeidet en kravspesifikasjon for de nye nettsidene. Planen var å bruke kr. 2000,- på å få programmert en ny web-side, men så langt kom vi ikke. M.a.o gjenstår dette arbeidet til neste periode.

Det rettes en takk til Monica Ruud som, på frivillig basis, har gjort det tekniske vedlikeholdet av sidene i perioden.

	2.5 Profilering/markedsføring
I etterkant er det lett å se at perioden har vært preget av innadvendt virksomhet. Vi har ikke brukt krefter på å gå ut og fortelle at vi finnes. I desember 2006 har vi reklamert for ISE i Norges Blinde. Her er det stort forbedringspotensiale. 

	3 Avslutning
Styret i 2006 konstaterer at forutsetningene for drift av organisasjonen har endret seg i de siste årene. ISE vil være tjent med at disse problemstillingene trekkes frem i det kommende år. Det gjelder
opplæringsbiten og økonomien rundt den. Samtidig må neste styre vurdere et tettere samarbeid med andre organisasjoner som har lignende  arbeidsområder blant synshemmede, men ISE sine grunntanker og filosofi må imidlertid videreføres uansett. Styret i 2006 ser det fortsatt som meget viktig at mye arbeid må gjøres for at medlemmene skal kunne utnytte pc-hjelpemiddelet med alle muligheter. 

Til deg som trer ut av et verv for ISE: Takk for god innsats; vi har garantert bruk for deg igjen ved en senere anledning.

Vi ser fram til en kreativ arbeidsperiode fram til generalforsamlingen i 2008.

Oslo 20. januar 2007
Styret